|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/\_\_\_\_\_\_** |
|  | **(protokols Nr.; .p)** |

**Par projekta “Sveķu pamatskolas mācību vides pilnveidošana” pieteikuma iesniegšanu un projekta līdzfinansējuma nodrošināšanu**

Gulbenes novada pašvaldība, pamatojoties uz Gulbenes novada attīstības programmas 2018.-2024.gadam Investīciju plānā 2022.-2024.gadam Ilgtermiņa prioritātes IP1 Cilvēkresursu attīstība (RVC) norādīto projektu Nr.34 un Ministru kabineta 2023. gada 14. novembra noteikumiem Nr. 656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” īstenošanas noteikumi”, gatavo projekta “Sveķu pamatskolas mācību vides pilnveidošana” pieteikumu iesniegšanai Centrālajā finanšu un līgumu aģentūrā izvērtēšanai.

Projekta “Sveķu pamatskolas mācību vides pilnveidošana” mērķis ir pilnveidot materiāltehnisko nodrošinājumu, lai paaugstinātu Sveķu pamatskolas kapacitāti kvalitatīvas speciālās izglītības nodrošināšanā. Projektā paredzēta Sveķu pamatskolas ergonomiskas mācību vides izveide, tai skaitā, mācību telpu un internāta mēbeļu iegāde, aprīkojuma iegāde, informācijas un komunikāciju tehnoloģiju risinājumu pilnveide un teritorijas labiekārtošana, izvietojot atpūtas soliņus, atjaunojot pastaigu taciņas un izveidojot “zaļo” klasi. Projekta īstenošanas termiņš ir līdz 2029.gada 31.decembrim.

Projekta “Sveķu pamatskolas mācību vides pilnveidošana” kopējās plānotās attiecināmās izmaksas ir 444772,94 EUR (četri simti četrdesmit četri tūkstoši septiņi simti septiņdesmit divi *euro* deviņdesmit četri centi), kur 85% jeb 378057,00 EUR (trīs simti septiņdesmit astoņi tūkstoši piecdesmit septiņi *euro*) veido Eiropas Reģionālās attīstības fonda (ERAF) finansējums un 15% jeb 66715,94 EUR (sešdesmit seši tūkstoši septiņi simti piecpadsmit *euro* deviņdesmit četri centi) ir pašvaldības līdzfinansējums.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023. gada 14. novembra noteikumiem Nr. 656 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” īstenošanas noteikumi”, ņemot vērā Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. ATBALSTĪT projekta “Sveķu pamatskolas mācību vides pilnveidošana” pieteikuma iesniegšanu SAM 4.2.1.3. pasākuma “Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs” ierobežotas projektu iesniedzēju atlases izvērtēšanai.
2. NODROŠINĀT visā projekta ieviešanas laikā projekta realizācijai nepieciešamo līdzfinansējumu 15% jeb 66715,94 EUR (sešdesmit seši tūkstoši septiņi simti piecpadsmit *euro* deviņdesmit četri centi) apmērā, ņemot aizņēmumu Valsts kasē.
3. Par projekta “Sveķu pamatskolas mācību vides pilnveidošana” ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.
4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A. Caunītis